Sluttrapport NAT2000 Våren 2024

Underveisevaluering
Det ble gjort en skriftlig midtveisevaluering som 6 studenter svarte på. I etterkant av evalueringen hadde emneansvarlig en uformell midtveissamtale med alle studentene i en pause i undervisningen. I den uformelle midtveissamtalen kom det frem at studentene opplever NAT2000 som det mest profesjonsrettede og relevante emnet de har hatt til nå. 
Kommunikasjon: Studentene synes det krevende å vite hvor undervisningen skal være hver uke, og etter forespørsel fra studentene ble romnummer for undervisningen spesifisert på emnesiden, slik at det nå kommer hos under «mine studier» for studentene.
Undervisning: Undervisningen får generelt mye skryt. Fokuset på aktiv undervisning/læring og praktiske elevforsøk er noe av det som trekkes frem som positivt av flere. Mange trekker også frem at emnet og undervisningen oppleves som profesjonsrettet. En student nevner fortsatt at de savner litt mer om programmering, men det er verdt å nevne at midtveisevalueringen ble avholdt før vi hadde en økt om programmering i emnet.


Sluttevaluering
Det ble gjennomført en skriftlig sluttevaluering av emnet etter eksamen, fordi vi ønsker noe mer info om undervisningen etter midtveisevalueringen og om eksamen. 3 studenter svarte på evalueringen. Studentene er generelt positive til emnet. Alle de små praksisnære forøksene, at vi har tydelige temaer, samt den aktive undervisningen er noe av det som blir trukket frem som positive sider ved emnet. To av tre studenter likte eksamensformen, mens tredjemann synes den var grei. En av studentene kunne ønske seg at prosjektoppgaven kom litt tidligere og en student lurte på om det var mulig å lage en oversikt over aktuelle aktiviteter å trekke frem på eksamen. En av studentene nevnte at det ble litt vel mye forelesningsstil etter praksis sammenlignet med før praksis.    

Oppsummeringsmøte/planer fremover
Lærerne på emnet avholdt et oppsummeringsmøte den 18. september 2024. Nedenfor følger de viktigste punktene fra møtet:
· Neste år prøver vi å ha sluttevaluering før eksamen, i undervisningen for å få flere svar.  
· Vi lager ikke liste med oversikt over aktivitetene fordi vi mener at det er en del av eksamensforberedelsen å gå gjennom det vi har gjort. 
· Prosjektoppgaven:
· Vi presiserer lengde på dobbeltøkt i prosjektoppgave til 90 minutter.
· Vi ser på og vurderer en prosjektoppgave i lag for å samkjøre oss.
· Før EpN fristen høsten 2025 (15. september) skal vi ta en runde på emnesiden og ta med oss erfaringene med utvikling av LUB ene til Naturfag 1 og 2. Et ønske om endring som ble nevnt er å endre ordlyd i den første læringsutbyttebeskrivelsen fra «eksperimentell undervisning» til «utforskende aktiviteter».

Eksamen
Det ble avholdt muntlig eksamen i Kristine Bonnevies hus. Alle studentene stod på emnet med karakterfordelingen A:2, B:3, C: 3. Det var få studenter, men de var veldig aktive og kullet var faglig flinke sammenlignet med tidligere kull. 

